open-index/open-wikipedia-markdown huggingface dataset:
Kevin Gameiro

**Kevin Dominique Gameiro** (sündinud 9. mail 1987 Senlisis) on Prantsusmaa jalgpallur, kes mängib ründajana Prantsusmaa kõrgliiga klubis RC Strasbourg.

Ta alustas Strasbourgis ka klubikarjääri. Strasbourgiga liitus ta 2004. aastal. 2005. aastal debüteeris ta klubi meeskonnas Prantsusmaa kõrgliigas. Prantsusmaa kõrgliigas on ta mänginud veel Lorienti (2008–2011) ja Paris Saint-Germaini meeskonnas (2011–2013). Hooajal 2010–11 valiti ta Lorientis mängides Prantsusmaa kõrgliiga hooaja sümboolsesse koosseisu. Hooajal 2012–13 tuli ta Paris Saint-Germainiga Prantsusmaa meistriks.

Aastatel 2013–2021 mängis ta Hispaania kõrgliiga klubides: aastatel 2013–2016 Sevillas, 2016–2018 Madridi Atléticos ja 2018–2021 Valencias. Sevillaga võitis ta UEFA Euroopa Liiga kolm korda ja Madridi Atléticoga ühe korra. Valenciaga võitis ta 2019. aastal Hispaania karika.

2021. aasta juulis naasis Gameiro Strasbourgi, kellega sõlmis kaheaastase lepingu.

Debüüdi Prantsusmaa jalgpallikoondises tegi Gameiro 3. septembril 2010 EM-i valikmängus Valgevene vastu. Koondisekarjääri esimese värava lõi ta 6. juunil 2011 sõprusmängus Ukraina vastu.

## Saavutused
;Paris Saint-Germain
*Ligue 1: 2012–13
;Sevilla
*UEFA Euroopa Liiga: 2013–14, 2014–15, 2015–16
;Madridi Atlético
*UEFA Euroopa Liiga: 2017–18
;Valencia
*Copa del Rey: 2018–19

## Välislingid
STS-128

**STS-128** (ISSi ehituslend 17A) oli NASA Space Shuttle'i programmi 128. missioon.

Missiooni teenindas kosmosesüstik Discovery ning see viis Multi-Purpose Logistics Module Leonardoga jaama üheksa tonni varustust. Missiooni ajal väljusid astronaudid kolm korda kosmosesse, mille ajal vahetati välja Columbuse mooduli avakosmoses olevad eksperimendid ning eemaldasid tühja ammoniaagi paagi.

Missioon startis kolmandal katsel, 28. augustil 2009 ja maandus 11. septembril Edwardsi õhujõudude baasi. See oli viimane kord kui kosmosesüstik maandus Edwardsis.

## Meeskond

## Viited
Masha Klinova

**Masha Klinova** (ukraina keeles Маша Володимирівна Клинова *Maša Volodõmõrivna Klõnova*; sündinud 18. novembril 1968 Odessas) on maletaja, naiste suurmeister (1996).

Klinova on lõpetanud Odessa Ülikooli. 1991. aastal emigreerus ta Iisraelisse. Ta on kahekordne Iisraeli naiste malemeister (1992, 2010). Iisraeli naiskonna koosseisus on ta mänginud 12 naiste maleolümpial. 

Ta on tegutsenud maletreeneri ja malekohtunikuna. Elanud palju aastaid Iisraelis naasis ta sünnilinna Odessasse.

Ta sai FIDE-lt 1996. aastal naiste suurmeistri ja 2002. aastal rahvusvahelise meistri nimetuse. 

## Välislingid
*Masha Klinova FIDE andmebaasis
Francis Coquelin

**Francis Joseph Coquelin** (sündinud 13. mail 1991 Lavalis) on Prantsusmaa jalgpallur, kes mängib kaitsva poolkaitsjana Hispaania kõrgliiga klubis Villarreal.

Ta alustas klubikarjääri Inglismaa kõrgliiga klubis Arsenal, millega liitus 2008. aastal. Samal aastal debüteeris ta klubi põhimeeskonnas. Hooajal 2010–11 mängis ta laenul Prantsusmaa kõrgliiga klubis Lorient. Arsenali meeskonnas tegi ta debüüdi Inglismaa kõrgliigas 28. augustil 2011 mängus Manchester Unitedi vastu. Hooajal 2013–14 mängis ta laenul Saksamaa kõrgliiga klubis Freiburg. 2014. aasta novembris oli ta ühe kuu laenul Inglismaa esiliiga klubis Charlton Athletic. Samal hooajal kindlustas Coquelin endale koha Arsenali põhikoosseisus.

2018. aasta jaanuaris sõlmis ta lepingu Hispaania kõrgliiga klubiga Valencia. 2020. aasta augustis siirdus ta Villarreali, kellega sõlmis nelja-aastase lepingu.

2010. aastal tuli Coquelin Prantsusmaa kuni 19-aastaste koondisega omavanuste Euroopa meistriks. Prantsusmaa jalgpallikoondises pole ta kunagi mänginud.

## Saavutused
;Arsenal
*FA Cup: 2014–15, 2016–17
*FA Community Shield: 2015
;Valencia
*Copa del Rey: 2018–19

## Välislingid
Yuliya Shvayger

**Yuliya Shvayger-Naiditsch** (ukraina keeles Юлія Швайгер-Найдіч *Julija Švaiger-Naiditš*; sündinud 20. oktoobril 1994 Vinnõtsjas) on Iisraeli maletaja, naiste suurmeister (2017).

Shvayger mängis Ukraina eest kuni 2012. aastani, alates 2012. aastast esindab ta Iisraeli.

2016. aastal saavutas ta Euroopa naiste meistrivõistlustel 11. koha, millega tagas endale edasipääsu 2018. aastal Hantõ-Mansiiskis toimunud maailmameistrivõistlustele (64 osavõtjat, mängiti nokautsüsteemis). Avamatšis kaotas ta Monika Soćkole ja 32 parema hulka ei pääsenud.

Shvayger on mänginud Iisraeli naiskonna koosseisus neljal naiste maleolümpial (2012–2018) ja kahtedel Euroopa võistkondlikel meistrivõistlustel (2013, 2017).

Ta sai FIDE-lt 2013. aastal naiste rahvusvahelise meistri ning 2017. aastal naiste suurmeistri ja rahvusvahelise meistri nimetuse.

Shvayger abiellus 2014. aastal malesuurmeister Arkadij Naiditschiga.

## Välislingid
*
*Yuliya Shvayger FIDE andmebaasis
Ela Pitam

**Ela Pitam** (läti keeles *Ella Pitama*; sündinud 10. veebruaril 1977 Riias) on Iisraeli maletaja, naiste suurmeister (1997).

Pitam mängis 1990. aastal Riias rahvusvahelisel turniiril Riga-90. 1991. aastal emigreerus ta koos vanematega Iisraelisse. Ta on lõpetanud Haifa ülikooli. 

2000. aastal tuli ta  Iisraeli naiste malemeistriks.

1998. aastal Dresdenis sai Pitam naiste maailmameistrivõistluste tsooniturniiril esikoha ja pääses 2000. aastal New Delhis toimunud MM-i turniirile (64 osavõtjat, mängiti nokautsüsteemis). Avamatšis kaotas ta Jekaterina Kovalevskajale ja 32 parema hulka ei pääsenud.

Pitam on mänginud Iisraeli naiskonna koosseisus neljal naiste maleolümpial (1996, 1998, 2000, 2010) ja kolmedel Euroopa võistkondlikel meistrivõistlustel (1997, 1999, 2009).

Ta sai FIDE-lt 1995. aastal naiste FIDE meistri ja 1997. aastal naiste suurmeistri nimetuse.

## Välislingid
*Ela Pitam FIDE andmebaasis
Viivikonna kihistu

**Viivikonna kihistu** (inglise *Viivikonna Formation*) on ordoviitsiumi ladestu Kukruse lademe kihistu. Seda hakkas esimesena eristama Algimantas Grigelis aastal 1978. Kihistu on nime saanud Viivikonna asula järgi.

Kihistu stratotüüp on Viivikonna karjäär, kus läbilõige aktiivse kaevandamise tõttu on pidevalt muutumas.

Kihistu sisaldab järgmisi kihistikke:
*Kiviõli kihistik
*Peetri kihistik
*Maidla kihistik.
 
Kihistu koosneb lubjakivist, mis sisaldab vahekihtidena kukersiiti. Läänes läheb see kukersiidi osakaalu vähenedes ühtlaselt üle Pihla kihistuks, lõunas aga Dreimani kihistu mergli vahekihtidega lubjakivideks.

## Viited

## Välislingid
*
Likėnai kihistik

**Likėnai kihistik** on ordoviitsiumi ladestu Pirgu lademe Biržai kihistu ülemine kihistik. Seda hakkas esimesena eristama Petras Lapinskas aastal 1976. Kihistik on nime saanud Biržai rajoonis asuva Likėnai alevi järgi.

Kihistiku stratotüüp on Paroveja 9 puurauk, kus kihistiku kivimid esinevad 815,3–818,7 meetril. Kihistiku neostratotüüp on Likenai 396 puurauk, kus kihistiku kivimid esinevad 827,4–839  meetril. Leedus eristatakse kihistikku maa loodeosas ja Nemunase madalikul.

Kihistiku all lamab Raubonysi kihistik, selle kivimiks on punakaspruun detriiti sisaldav lubjakivi.

## Viited
Mart Mägar

**Mart Mägar** (sündinud 10. aprillil 1954 Vokas Kohtla-Järve rajoonis) on eesti motokrossisõitja.

Mägar lõpetas 1978. aastal tehniku-mehaanikuna Tihemetsa Sovhoostehnikumi. Ta on töötanud Kohtla-Järve EPT-s ja Voka TSK-s treeneri-mehaanikuna.

## Sportlaskarjäär
Mootorrattasporti hakkas ta harrastama 1968. aastal Vokas ja jätkas Tihemetsas Sulev Saare juhendamisel.

Aastatel 1977, 1983 ja 1988 võitis Mägar Nõukogude Liidu meistrivõistlustel 250 ja 350 cm³ klassis 3 pronksi. Aastatel 1972–1990 tuli ta suve- ja talimotokrossis 25 korral Eesti meistriks.

## Viited
Raubonys

**Raubonys** on küla Leedus Pasvalysi rajoonis Saločiai vallas Tatula jõe kaldal. Aastal 2001 oli külas 543 elanikku.

Külas asub Pajiešmeniai põhikooli filiaal Raubonysi algkool. Lisaks on külas veel postkontor ja raamatukogu. vaatamisväärsusteks on kabel ja puitskulptuuride ansambel.

Raubonys tekkis XIX sajandil vesiveski juurde, kus valmistati ka villast lõnga ja kangast. Nõukogude perioodil oli see kohaliku kolhoosi keskasula.

Küla järgi on nimetatud Pirgu lademe Raubonysi kihistik.

Raubonių koplyčia, kryžius.JPG|Raubonysi kabel
Malūno pastatas po remonto.jpg|Vesiveski


## Viited

## Välislingid

*Küla portaalis vietoves.Lt
Biržai kihistu

**Biržai kihistu** on ordoviitsiumi ladestu Pirgu lademe kihistu. Seda hakkas esimesena eristama Petras Lapinskas aastal 1967. Kihistu on nime saanud Biržai linna järgi.

Kihistu stratotüüp on Paroveja 9 puurauk, kus kihistiku kivimid esinevad 795,9–824,7 meetril. Kihistiku neostratotüüp on Likenai 396 puurauk, kus kihistiku kivimid esinevad 817–839,9 meetril. Leedus eristatakse kihistut maa loodeosas ja Nemunase madalikul. Selle suurim paksus on 8,5 meetrit.

Kihistu sisaldab järgmisi kihistikke:
*Raubonysi kihistik
*Likėnai kihistik.
 
Kihistusse arvati varem ka Kirdonysi kihistik, ent tänapäeval loetakse selle kivimid Jelgava kihistu osaks.
## Viited
Keklysi kihistu

**Keklysi kihistu** on ordoviitsiumi ladestu Rakvere lademe kihistu. Seda hakkasid esimesena eristama Jevlampijus Laškovas ja Juozas Paškevičius aastal 1991. Kihistu on nime saanud kuralaste Ceklise muinasmaakonna järgi.

Kihistu stratotüüp on Akmenė-71 puurauk, kus kihistiku kivimid esinevad 460,5–462,5  meetril. Leedus eristatakse kihistut maa loodeosas. Selle suurim paksus on 2 meetrit.
 
Kihistu koosneb afaniitsetest lubjakividest.
## Viited
Säde (eesnimi)

**Säde** on eesti ja soome naisenimi.

2025. aasta 1. jaanuari seisuga oli Eestis eesnimi Säde 304 naisel. Säde oli populaarsuselt 432. naisenimi. 1. jaanuari 2022 seisuga oli Eestis eesnimi Säde 266 naisel ja tüdrukul (2019 – 204). Säde oli Eestis esinemissageduselt 446. naisenimi.(2019 – 510.). 

Kõige populaarsem oli 2019. aasta seisuga eesnimi Säde vanuserühmas 0–4, kus neid oli 10 000 elaniku kohta 10,59 (järgnesid 5–9: 6,71 ja 10–14: 3,18) ning Tartu maakonnas, kus neid oli 10 000 elaniku kohta 2,24. Säde oli keskmiselt 15 aasta vanune (mediaanvanus oli 6). 

Säde nimepäev on Eestis 2. veebruar ja Soomes 18. oktoober.

## Nime kandjaid
*Säde Mantere-Alhonen, soome mikrobioloog (1940–2014)
*Säde Matikka-Nieminen, soome näitleja ja lavastaja (1922–2015)
*Säde Purge, eesti ajaloolane (1934–)
*Säde Tahvanainen, Soome poliitik (1972–)
*...

## Viited
Žarėnai kihistik

**Žarėnai kihistik** on ordoviitsiumi ladestu Oandu lademe Mosseni kihistu kihistik. Seda hakkas esimesena eristama Juozas Paškevičius aastal 1973. Kihistik on nime saanud Žarėnai alevi järgi.

Kihistiku stratotüüp on Žarėnai-1 puurauk, kus kihistiku kivimid esinevad 1852–1857 meetril. Leedus eristatakse kihistikku maa loodeosas ja Nemunase madalikul, kus selle kõrval esineb ka Šakiai kihistu. Selle suurim paksus on 5,5 meetrit.

Kihistiku moodustab hall savika lubjakivi vahekihtidega mergel.

## Viited
Jakšiai

**Jakšiai** on küla Leedus Kėdainiai rajoonis Pernarava vallas, Pernaravast 4 kilomeetrit kagus. Aastal 2001 oli külas 180 elanikku.

Nõukogude perioodil oli küla Salomėja Nerise nimelise kolhoosi keskasula.

Küla järgi on nimetatud Rakvere lademe Jakšiai kihistu.

## Viited

## Välislingid
*Küla portaalis vietoves.Lt
Virge

**Virge** on eesti naisenimi.

1. jaanuari 2019 seisuga oli Eestis eesnimi Virge 418 naisel või tüdrukul. Virge on Eestis esinemissageduselt 340. naisenimi.

Kõige populaarsem oli eesnimi Virge vanuserühmas 45–49, kus neid oli 10 000 elaniku kohta 6,33 ning Hiiu maakonnas, kus neid oli 10 000 elaniku kohta 8,37. Virge oli keskmiselt 49 aasta vanune (mediaanvanus oli 48).

Nime Virge nimepäev on Eestis 2. märts.

## Nime kandjaid
*Virge Joamets
*Virge Jõekalda
*Virge Naeris
*Virge Nemvalts
*Virge Soomer

## Viited
Balga kihistu

**Balga kihistu** on ordoviitsiumi ladestu Haljala lademe kihistu. Seda hakkasid esimesena eristama  Jevlampijus Laškovas ja Juozas Paškevičius aastal 1991. Kihistu on nime saanud endise Kaliningradi oblasti Vesjoloje küla leedu- ja saksakeelse nimekuju järgi.

Kihistu stratotüüp on Jagodnoje-2 puurauk, kus kihistiku kivimid esinevad 2618–2625,5 meetril. 

Kihistut eristatakse Nemunase madalikul. Kihistik on 6,5 meetri paksune.

Kihistu sisaldab järgmisi kihistikke:
*Sartai kihistik
*Šventupysi kihistik.
 
Kihistu moodustab bentoniidi ja lubjakivi vahekihtidega mergel.
## Viited
Senta (eesnimi)

**Senta** on peamiselt saksa keeleruumis levinud skandinaaviapärane naisenimi.

2019. aasta 1. jaanuari seisuga oli Eestis eesnimi Senta 62 naisel. See oli Eestis esinemissageduselt 996. naisenimi.

Nimi Senta hakkas Saksamaal levima 1843. aastal esilavastatud Richard Wagneri ooperi "Lendav hollandlane" peategelase järgi umbes 1860. aastatel. Eestis levis see 20. sajandi alguses.

## Tuntud nime kandjaid
*Senta Berger
*Senta Pressraud
*Zenta Mauriņa (Senta Emma Mauring)
*Senta Moira
*Senta Wengraf
*...

## Viited

## Välislingid
*
Krastai kihistu

**Krastai kihistu** (inglise *Krastai Formation*) on ordoviitsiumi ladestu Uhaku lademe kihistik. Seda hakkas esimesena eristama Jevlampijus Laškovas aastal 1976. Kihistik on nime saanud Kraštai küla järgi. Eesti aladel kihistiku kivimeid ei esine. Kihistut eristatakse Leedu kesk- ja idaosas ning Nemunase madalikul. Kihistu esineb ka Valgevene loodeosas.

Kihistu stratotüüp on Svedasai 252 puurauk, kus kihistu kivimid esinevad 678,5..687,6 meetril.  Kihistu on Nemunase madalikul 2 meetri paksune, mujal on suurim paksus 9 meetrit.

Kihistu koosneb hallist suure detriidisisaldusega lubjakivi vahekihtidega merglist.

## Viited

## Välislingid
*
Nelli

**Nelli** on naisenimi, variant nimest Nelly.

1. jaanuari 2019 seisuga oli Eestis eesnimi Nelli 615 naisel. Nelli on Eestis levikult 267. naisenimi.

Kõige populaarsem oli eesnimi Nelli vanuserühmas 80–84, kus neid oli 10 000 elaniku kohta 9,66 ning Ida-Viru maakonnas, kus neid oli 10 000 elaniku kohta 8,9. Nelli oli keskmiselt 50 aasta vanune (mediaanvanus oli 53). 

Nelli nimepäev on Eestis 8. november.

## Nime kandjaid
*Nelli Abašina-Melts
*Nelli Differt
*Nelli Kalikova
*Nelli Privalova
*Nelli Uustalu
*Nelli Vija
*...

## Viited
Sankt Wendel

**Sankt Wendel** (*St. Wendel*) on linn Saksamaal Saarimaa liidumaal, Sankt Wendeli kreisi keskus. Asub Saari jõe lisajõe Bliesi ääres umbes 35 km liidumaa pealinnast Saarbrückenist kirdes naaberliidumaa Reinimaa-Pfalzi piiri lähedal.

Sankt Wendel on Saarimaa üks kuuest kreisilinnast ning on liidumaa suuruselt kaheksas linn.

Linn on saanud nime roomakatoliku pühaku püha Wendelinuse järgi, kellele on ka pühitsetud toomkirik ja kabel ning kelle järgi on nimetatud puhke-, spordi- ja seikluspark (saksa keeles *Wendelinuspark*). Viimase (ja varem ka linna alal) asub mootorrattaspordi ringrajasõidu ringrada, millel on peetud ka rahvusvahelisi võistlusi.


Stadtmauer St. Wendel.jpg|Sankt Wendeli keskaegse linnamüüri üks rekonstrueeritud lõike
Dom1WND.JPG|Toomkiriku vaade koori poolt
St. Wendel 1962 Rennen.jpg|Motospordi ringrada oli veel 1962. aastal osaliselt linnatänavatel


## Sõpruslinnad
*  Rezé-les-Nantes, Prantsusmaa (1973)
*  São Vendelino, Brasiilia (2003)
*  Balbriggan, Iirimaa (2007)

## Viited

## Välislingid

* Sankt Wendeli koduleht
STS-129

**STS-129** oli NASA Space Shuttle'i programmi 129. missioon.

Missioon startis 16. novembril 2009 ja naasis Maale 27. novembril. Missiooni teenindas kosmosesüstik Atlantis ja see viis kosmosesse Rahvusvahelise Kosmosejaama varuosi. Atlantise lastiruumis oli kaks ExPRESS Logistics Carrieri, milles oli kaks güroskoopi, kaks lämmastiku paaki, kaks pumpa, ammoniaagi paak, Canadarm2 varuosa ja kõrgsurvepaak.

Missiooni lõppemise järel oli Space Shuttle'i programmis toimumas veel kuus missiooni.

## Meeskond

## Viited
Bosniakeelne Vikipeedia

**Bosniakeelne Vikipeedia** (bosnia keeles *Wikipedia na bosanskom jeziku*) on Vikipeedia bosniakeelne versioon.

Bosniakeelsele Vikipeediale pandi alus 12. detsembril 2002.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

## Vaata ka
*Serbiakeelne Vikipeedia
*Serbia-horvaadikeelne Vikipeedia

## Viited

## Välislingid
*Bosniakeelne Vikipeedia
Mongolikeelne Vikipeedia

**Mongolikeelne Vikipeedia** (mongoli keeles *Монгол Википедиа*) on Vikipeedia mongolikeelne versioon.

Mongolikeelsele Vikipeediale pandi alus 28. veebruaril 2004.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

## Viited

## Välislingid
*Mongolikeelne Vikipeedia
Morozov

**Morozov** (vene keeles Морозов) on vene perekonnanimi. Nime naissoost vorm on **Morozova**. 

2019. aasta 1. jaanuari seisuga oli Eestis perekonnanimi Morozov 563 inimesel: 529 mehel ja 34 naisel. Perekonnanimede levikult on Morozov meeste puhul 54. kohal. Perekonnanimi Morozova oli 599 naisel ja see oli levikult 53. kohal.

Venemaal on see levikult 11. perekonnanimi.

## Nime kandjaid
*Igor Morozov, Eesti jalgpallur (sündinud 1989) 
*Marek Morozov, Eesti kulturist ja treener (1973–)
*Nikolai Morozov, vene teadlane (1854–1946)
*Pavlik Morozov, Nõukogude Liidu kangelaspioneer (1918–1932)
*Sergei Morozov, vene käija (1988–) 
*Sergi Morozov, Ukraina päritolu jalgpallur (1961–) 
*...

## Viited

## Välislingid
*
STS-130

**STS-130** (ISSi ehituslend 20A) oli NASA Space Shuttle'i programmi 130. missioon.

STS-130 startis 8. veebruaril 2010 ja naasis Maale 21. veebruaril. Missiooni teenindas kosmosesüstik Endeavour ja see viis Rahvusvahelisse Kosmosejaama Tranquility ja Cupola moodulid.

## Meeskond

## Viited
Juri Saprõkin

**Juri Mihhailovitš Saprõkin** (vene keeles Юрий Михайлович Сапрыкин; 30. märts 1913 Jekaterinodar – 8. märts 1998 Moskva) oli vene ajaloolane. Ta uuris peamiselt keskaja ja varauusaja Inglismaad, eriti talurahvaajalugu. 

Tema publikatsioonide hulka kuulub ka teos "Iirimaa vallutamine Inglismaa poolt 12.-17. sajandil" ("Английское завоевание Ирландии 12–17 вв"). 

Ta oli Moskva Riikliku Ülikooli professor.

## Välislingid
*https://www.livelib.ru/author/179253-yurij-saprykin
Taurupe kihistu

**Taurupe kihistu** (inglise *Taurupe Formation*) on ordoviitsiumi ladestu Uhaku lademe  kihistu. Seda hakkas esimesena eristama T. Springis aastal 1974.

Kihistu stratotüüp on Taurupe 26 puurauk. Kihistu on nime saanud Taurupe küla järgi. Eestis esineb kihistu maa lõunaosas, Leedus eristatakse kihistut maa loodeosas; selle suurim paksus on Leedus 16,5 meetrit.

Kihistu koosneb kirjuvärvilisest savikast lubjakivist. Leedus sisaldab see ka savikat merglit. Kohati esindab kihistut ka dolomiit, milles on vahekihtidena hall lubjakivi ja mergel. Eesti aladel on kihistu lubjakivi tumedam, olles kas lainjas või muguljas.

## Viited

## Välislingid
*
1. FC Union Berlin

**1. FC Union Berlin e. V.** on Saksamaa jalgpalliklubi, mis tegutseb Berliinis. See mängib Saksamaa kõrgliigas Bundesliga.

Praegune klubi on loodud 20. jaanuaril 1966, kuid selle FC Olympia Oberschöneweide eelkäija juba 1906. aastal.

Aastatel 2009–2019 mängis klubi Saksamaa esiliigas. 2019. aastal alistati üleminekumängudes VfB Stuttgart ja kindlustati esimest korda klubi ajaloos pääs Bundesligasse.

2001. aastal, mil mängiti veel Saksamaa tugevuselt kolmandas liigas, jõudis klubi Saksamaa karikavõistluste finaali, kus kaotati Schalkele. Sellega kvalifitseeruti UEFA karikavõistlustele, mille esimeses ringis alistati Soome klubi FC Haka, kuid teises voorus kaotati Bulgaaria klubile Lovechi Litex. Hooajal 2021/22 osales Union Berlin UEFA Euroopa Konverentsiliigas, seejärel järgmisel hooajal Euroopa Liiga alagrupiturniiril ja hooajal 2023/24 Meistrite Liiga alagrupiturniiril.

## Praegune koosseis
*Seisuga 29. august 2024*

## Saavutused
* **Saksamaa meistrivõistlused
** ''Teine koht'': 1923
* **DDR-Liga Nord
** **Võidud**: 1966, 1970, 
* **[[DDR-Liga|DDR-Liga B]]
** **Võidud**: 1974, 1975, 1976, 1981, 1982 
* **DDR-Liga A
** **Võidud**: 1985, 1991
** *Teine koht*: 1990
* **[[3. Liga]]**
** **Võidud**: 2009
* **[[DFB-Pokal]]**
** *Teine koht:* 2001
* **[[FDGB-Pokal]]:**
** **Võidud**: 1968
** *Teine koht*: 1986
* **[[Regionalliga Nordost]]**
** **Võidud**: 1996, 2000
* **[[Regionalliga Nord]]**
** **Võidud**: 2001
* **[[NOFV-Oberliga|NOFV-Oberliga Nord]]
** **Võidud**: 2006
* **Berliner Landespokal**
** **Võidud*': (4) 1947, 1948, 1994, 2007, 2009
** *Teised kohad'': 1926, 1997

## Viited

## Välislingid
* Klubi koduleht
RB Leipzig

**RasenBallsport Leipzig e.V.** on Saksamaa jalgpalliklubi, mis tegutseb Leipzigis. See mängib Saksamaa kõrgliigas Bundesliga.

Klubi asutas 2009. aastal ettevõte Red Bull GmbH. Esimesel hooajal mängis klubi Saksamaa tugevuselt viiendas liigas. Sealt tõusti kohe neljandasse liigasse ja hooajal 2012–13 kindlustas pääs 3. Ligasse, kust jõuti hooajaks 2014–15 juba Saksamaa esiliigasse. Hooajal 2015–16 sai klubi esiliigas teise koha ja tõusis Bundesligasse. Leipzigi esimene hooaeg Saksamaa kõrgliigas oli muljetavaldav, kui pärast 13 vooru ei oldud liigas kaotatud ühtegi mängu ja oldi liigatabelis esikohal. Kokkuvõttes lõpetas Leipzig hooaja Müncheni Bayerni järel teise kohaga.

Hooajal 2017–18 osaleti UEFA Meistrite Liiga alagrupiturniiril, kus saadi kolmas koht. Seejärel jätkati UEFA Euroopa Liigas, kus jõuti välja veerandfinaali. Hooajal 2019–20 jõuti Meistrite Liigas poolfinaali, kus kaotati Paris Saint-Germainile.

2022. aasta mais võitis Leipzig esimese suurtiitli, kui Saksamaa karikavõistluste finaalis alistati penaltiseeria järel SC Freiburg. Saksamaa karikas võideti ka järgmisel aastal, lisaks Saksamaa superkarikas DFL-Supercup.

## Praegune koosseis
*Seisuga 9. jaanuar 2024*

## Saavutused
* **[[Bundesliga]]**
** *Teine koht:* 2016–17, 2020–21
* **[[2. Bundesliga]]** (2. liigatase)
** *Teine koht:* 2015–16
* **[[3. Liga]]** (3. liigatase)
** *Teine koht:* 2013–14
* **[[Regionalliga Nordost]]** (4. liigatase)
** **Võitja:** 2012–13
* **[[NOFV-Oberliga Süd]]** (5. liigatase)
** **Võitja:** 2009–10
* **[[DFB-Pokal]]**
** **Võitja:** 2021–22, 2022–23
** *Teine koht:* 2018–19, 2020–21
***[[DFL-Supercup]]**
** **Võitja:**: 2023
** *Teine koht:*: 2022
* **[[Sachsenpokal]]**
** **Võitja:** 2010–11, 2012–13

## Peatreenerid

*  Tino Vogel (2009–2010)
*  Tomas Oral (2010–2011)
*  Peter Pacult (2011–2012)
*  Alexander Zorniger (2012–2015)
*  Ralf Rangnick (2015–2016)
*  Ralph Hasenhüttl (2016–2018)

*  Ralf Rangnick (2018–2019)
*  Julian Nagelsmann (2019–2021)
*  Jesse Marsch (2021)
*  Domenico Tedesco (2021–2022)
*  Marco Rose (2022–2025)
*  Ole Werner (2025–)

## Vaata ka
* Salzburgi Red Bull
* New York Red Bulls

## Viited

## Välislingid
* Klubi koduleht
* Anders Nõmm. "RB Leipzig - Saksamaa rahvavaenlane nr. 1" spccernet.ee, 19. mai 2016
Nowy Tomyśl

**Nowy Tomyśl** (saksa keeles *Neutomischel*) on linn Poolas Suur-Poola vojevoodkonnas, Nowy Tomyśli maakonna ja Nowy Tomyśli valla halduskeskus. Nowy Tomyśl asub Poznańi kesklinnast umbes 55 km läänes.

Nowy Tomyśl asutati ja sai linnaõigused 1786. aastal.

## Galerii

Market_Square_in_Nowy_Tomyśl_IMG_3345.JPG
Ul. Tysiąclecia - Nowy Tomyśl.jpg
Dawna strzelnica w Nowym Tomyslu.jpg
Zabytkowa kamienica, Nowy Tomyśl.jpg


## Viited
Šakiai kihistu

**Šakiai kihistu** on ordoviitsiumi ladestu Oandu lademe kihistu. Kihistut hakkas esimesena eristama Juozas Paškevičius aastal 1994. Kihistu on saanud nime Šakiai linna järgi. Kihistu stratotüüp on Pajevonys-13 puurauk, kus kihistu kivimid esinevad 1188–1194 meetril. Lisastratotüübina on kasutatud Krekenava-7 puurauku, kus kihistu kivimid esinevad 913–917  meetril.Leedus eristatakse Šakiai kihistut Nemunase madalikul, kus selle kõrval esineb ligikaudu samaaegne Žarėnai kihistik, ja maa keskosas, kus selle kõrval esineb Lukštai kihistik.

Kihistu koosneb lubjakivi vahekihtide ja läätsedega rohekashallist merglist.

## Viited
STS-131

**STS-131** (ISSi ehituslend 19A) oli NASA Space Shuttle'i programmi 131. missioon.

Missiooni teenindas kosmosesüstik Discovery ning selle peamiseks lastiks oli Multi-Purpose Logistics Module Leonardo, mis viis Rahvusvahelisse Kosmosejaama umbes kaheksa tonni varustust. Missiooni ajal vahetati välja ISSi ammoniaagi paak. STS-131 startis 5. aprillil 2010 ja naasis Maale 20. aprillil. See oli kosmosesüstik Discovery eelviimane ja pikim missioon. See oli viimane missioon, mille meeskonda kuulus seitse astronauti.

## Meeskond

## Viited
Naoko Yamazaki

**Naoko Yamazaki** (jaapani keeles 山崎 直子 *Yamazaki Naoko*; sündinud 27. detsembril 1970) on Jaapani insener ja endine JAXA astronaut.

Yamazaki sai 1993. aastal Tokyo Ülikoolist bakalaureusekraadi aerokosmoseinsenerinduses ja 1996. aastal sai ta samast ülikoolist samal erialal magistrikraadi. Ülikooli lõpetamise järel asus ta tööle NASDAsse (tänapäeva JAXA). 1999. aastal valiti ta NASDA astronaudiks. Novembris 2008 teatas JAXA, et Yamazaki on määratud NASA missioonile STS-131 ning temast sai Chiaki Mukai järel teine kosmoses käinud jaapanlanna.

Yamazaki lahkus JAXAst 2011. aastal.

## Viited
Samantha Cristoforetti

**Samantha Cristoforetti** (sündinud 26. aprillil 1977 Milanos) on Itaalia insener, Euroopa Kosmoseagentuuri (ESA) astronaut ja endine õhuväelane. Ta on esimene kosmoses käinud itaallanna.

Cristoforetti sai Müncheni Tehnikaülikoolist kraadi masinaehituses ja õppis seejärel veel mitmes ülikoolis. 2001. aastal astus ta Itaalia õhuväkke. Cristoforetti valiti ESA astronaudiks 2009. aastal. 

Cristoforetti on olnud Rahvusvahelise kosmosejaama 42. ja 43. ekspeditsiooni liige. Ekspeditsiooni ajal sai ta tuntuks kui esimene inimene, kes on kosmoses espressot teinud. Aastatel 2022-2023 oli ta 67. ekspeditsiooni liige ja 68. ekspeditsiooni komandör.

## Viited

## Välislingid
* Ashleigh Swan, Tom Gerken. Samantha Cristoforetti: The astronaut taking TikTok to new heights. BBC News, 12. juuni 2022
Põhja-lonthüljes

**Põhja-lonthüljes** (*Mirounga angustirostris*) on lonthüljeste perekonda kuuluv imetaja.

Isane põhja-lonthüljes võib kaaluda 1500–2300&nbsp;kg ja olla 4–5&nbsp;m pikk. Emaste isendite kaal jääb 400 ja 900&nbsp;kg vahele ning pikkus on 2,5–3,6&nbsp;m.

Isastel isenditel leidub tüüpilisena lont, mis võimaldab tal tekitada valje spetsiifilisi häälitsusi.

Täiskasvanud isendeid leidub ligikaudu 110&nbsp;000.

## Välislingid
Bodegas Torres

**Bodegas Torres** (*Miguel Torres* SA), tuntud kui **Torres**, on ajalooline ja praegu tegutsev viinamarjaistandus ja veinitootja. Firma asutas 1870. aastal Jaime Torres. Torrese peakorter asub Hispaanias Kataloonias Vilafranca del Penedèsis. Torres on pereveinitootja, ühtlasi ka suurim veinitootja Hispaanias.

Firmal on Miguel Torres Chile viinamarjaistandus Tšiili keskorus ja Marimar Estate viinamarjaistandus Ameerika Ühendriikides. Torres on ka Hispaania suurim oma kaubamärgiga DO-veinide tootja, mis ekspordib enam kui 140 riiki.

Torrest juhib perekond Torrese neljas põlvkond; Miguel A. Torres on ettevõtte praegune president ja tegevdirektor.

## Ettevõttes toodetavaid veine
**Torres Altos Ibéricos Crianza** on kaitstud päritolunimetusega kuiv punane vein, mis on valmistatud Tempranillo viinamarjadest. Seda valmistatakse Hispaanias, Rioja veinipiirkonnas. Altos Ibéricos Crianza veini laagerdatakse 12 kuud tammevaadis ja siis veel vähemalt 12 kuud pudelis.

**Torres Altos Ibéricos Reserva** on kaitstud päritolunimetusega kuiv punane vein, mis on valmistatud Tempranillo viinamarjadest. Seda valmistatakse Hispaanias, Rioja veinipiirkonnas. Altos Ibéricos Reserva veini laagerdatakse 16 kuud tammevaadis ja siis veel vähemalt 20 kuud pudelis.

**Torres Celeste Crianza** on kaitstud päritolunimetusega kuiv punane vein, mis on valmistatud Tempranillo viinamarjadest. Seda valmistatakse Hispaanias, Ribera del Duero veinipiirkonna. Celeste Crianza veini laagerdatakse 12 kuud tammevaadis ja siis veel vähemalt 12 kuud pudelis.

**Torres Fransola** on kaitstud päritolunimetusega kuiv valge vein, mis on valmistatud Sauvignon Blanci viinamarjadest. Seda valmistatakse Hispaanias, Penedesi veinipiirkonnas. Fransola veini laagerdatakse kaheksa kuud tammevaadis.

**Torres Purgatori** on kaitstud päritolunimetusega kuiv punane vein, mis on valmistatud Carinena, Garnacha ja Syrahi viinamarjadest. Seda valmistatakse Hispaanias, Costers del Segre veinipiirkonnas. Purgatori veini laagerdatakse tammevaadis 15 kuni 18 kuud. 

**Torres Mas La Plana** on kaitstud päritolunimetusega kuiv punane vein, mis on valmistatud Cabernet Sauvignoni viinamarjadest. Seda valmistatakse Hispaanias, Penedesi veinipiirkonnas. Mas La Plana vein on laagerdunud vähemalt kaks aastat tammevaadis ja kolm aastat pudelis.

**Torres Salmos** on kaitstud päritolunimetusega kuiv punane vein, mis on valmistatud Carinena, Garnacha ja Syrahi viinamarjadest. Seda valmistatakse Hispaanias, El Priorato veinipiirkonnas. Salmose veini laagerdatakse 14 kuud tammevaadis. Torres Salmose veini toodeti 2014. aasta maarjadest ja kokku 118 000 pudelit.

## Viited
STS-132

**STS-132** (ISSi ehituslend ULF4) oli NASA Space Shuttle'i programmi 132. missioon.

Missiooni teenindas kosmosesüstik Atlantis ja see viis jaama Rassveti mooduli. STS-132 startis 14. mail 2010 ja naasis Maale 26. mail.

STS-132 oli algselt kosmosesüstik Atlantise viimane missioon, aga NASA otsustas korraldada veel ühe missiooni ning seetõttu jäi Atlantise ja kogu Space Shuttle'i programmi viimaseks missiooniks STS-135. 

## Meeskond

## Viited
Valentina Kozlovskaja

**Valentina Jakovlevna Kozlovskaja** (vene keeles Валентина Яковлевна Козловская; 18. aprill 1938 Jessentuki – 22. detsember 2025) oli vene maletaja, naiste suurmeister (1976).

Kozlovskaja tuli 1965. aastal NSV Liidu naiste malemeistriks. Viiel korral tuli ta naiste meistrivõistlustel nelja parema hulka (1963, 1966, 1972, 1973, 1974). 

Ta mängis maailmameistrivõistlustel. Parima tulemuse sai ta 1967. aastal Suboticas MM-i pretendentide turniiril, kus jagas 2.–3. kohta. Turniiri võitnud Alla Kušnirist jäi ta maha ühe punktiga.

1973. aastal võitis Kozlovskaja MM-i tsoonidevahelisel turniiril Menorcas esikoha ja pääses 1974. aastal 4 osavõtjaga pretendentide matšturniirile, kus kaotas poolfinaalis Irina Levitinale. 1976. aastal jagas ta tsoonidevahelisel turniiril Thbilisis 2.–3. kohta ja pääses 1977. aastal 8 osavõtjaga pretendentide matšturniirile, kus kaotas veerandfinaalis Jelena Fatalibekovale. 1979. aastal mängis ta veel tsoonidevahelisel turniiril Rio de Janeiros (6.–7. koht).

Ta võitis 1966. aastal naiste maleolümpial Nõukogude Liidu naiskonna koosseisus kuldmedali.

Kozlovskaja sai FIDE-lt 1965. aastal naiste rahvusvahelise meistri ja 1976. aastal naiste suurmeistri nimetuse. 

Ta oli abielus malesuurmeister Igor Bondarevskiga (suri 1979. aastal).

## Välislingid
*
*Valentina Kozlovskaja FIDE andmebaasis
Sofia Polgár

**Sofia Polgár** (ungari keeles *Polgár Zsófia*; sündinud 2. novembril 1974 Budapestis) on ungari maletaja, naiste suurmeister (1989).

Tema õed on maletajad Judit Polgár ja Susan Polgár. Kolmekesi koos mängisid nad Ungari võistkonna koosseisus naiste maleolümpial 1988. aastal Salonikis ja 2000. aastal Novi Sadis, kust saadi mõlemal korral kuldmedal. Sofia mängis kolmandal laual. 1994. aastal maleolümpial Moskvas sai Ungari hõbemedali. Naiskonna teisel laual mängis Sofia Polgár.

Sofia Polgár sai FIDE-lt 1988. aastal naiste rahvusvahelise meistri, 1989. aastal naiste suurmeistri ja 1990. aastal rahvusvahelise meistri nimetuse.

1999. aastal abiellus ta Iisraeli suurmeistri Yona Kosashviliga. Nad elasid algul Iisraelis, seejärel Kanadas Torontos; 2012. aastal naasid nad Iisraeli.

## Välislingid
*
*Sofia Polgár FIDE andmebaasis
Zsuzsa Polgár

**Zsuzsa Polgár** (inglise keeles *Susan Polgár*; sündinud 19. aprillil 1969 Budapestis) on ungari maletaja ja maletreener, naiste maailmameister (1996–1999), rahvusvaheline  suurmeister (1991), FIDE vanemtreener (2004).

Tema nooremad õed on maletajad Judit Polgár ja Sofia Polgár. Kolmekesi koos mängisid nad Ungari naiskonna koosseisus naiste maleolümpial 1988. aastal Salonikis ja 2000. aastal Novi Sadis, kust saadi mõlemal korral kuldmedal. Susan mängis esimesel laual. 

1991. aastal sai Zsuzsa Polgár kolmanda naismaletajana rahvusvahelise suurmeistri nimetuse. FIDE otsusega lülitati ta 1992. aastal Shanghais toimunud naiste maailmameistrivõistluste pretendentide turniiri koosseisu lisaks kaheksale osavõtjale üheksanda osalisena. Polgár võitis turniiri veenva eduga. Reglamendi järgi mängisid turniiri kaks paremat Polgár ja Nana Ioseliani omavahel matši selgitamaks tiitlipretendendi. See jäi viiki. Loosi teel selgus, et Ioseliani mängib tiitlimatši valitseva maailmameistriga. 

1994. aastal võitis Polgár Tilburgis toimunud MM-i pretendentide turniiri, 1995. aastal tiitlipretendendi väljaselgitamiseks korraldatud matši Maia Tšiburdanidzega ja 1996. aastal Hispaanias Jaénis MM-i tiitlimatši valitseva maailmameistri Xie Juniga. 

1998. aastal selgus uus tiitlipretendent, kes sai õiguse mängida maailmameistri Polgáriga. Pärast pikki vaidlusi tiitlimatši toimumise aja ja koha suhtes, samuti auhinnafondi suuruse üle, pooled kokkuleppele ei jõudnud. FIDE lahendas asja nii, et jättis Polgári 1999. aastal ilma tiitlita. Pärast seda Polgár naiste MM-idel ei mänginud.

2004. aastal võitis Ameerika Ühendriikide naiskond naiste maleolümpial hõbemedali. USA võistkonna esimesel laual mängis Susan Polgár. 
 
Zsuzsa Polgár sai FIDE-lt 1982. aastal naiste rahvusvahelise meistri, 1984. aastal rahvusvahelise meistri ja 1991. aastal rahvusvahelise suurmeistri nimetuse.

Aastatel 1994–2019 elas ta Ameerika Ühendriikides. Juunis 2019 naasis Ungarisse. 

Ta valdab ungari, esperanto, saksa, vene, hispaania, inglise ja ivriidi keelt.

## Välislingid
*
*Susan Polgár FIDE andmebaasis
Trzcianka

**Trzcianka** (saksa *Schönlanke*) on linn Poolas Suur-Poola vojevoodkonnas Czarnkówi maakonnas, Trzcianka valla halduskeskus. Trzcianka asub Czarnkówist umbes 17 km põhjaloodes.

Asula oli olemas juba 14. sajandil, linnaõigused sai Trzcianka 1731. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1945. aastal läks Trzcianka Poola koosseisu tagasi.

## Galerii

Trzcianka church.jpg
Galeria Abita Trzcianka.JPG
Kamienica Trzcianka.JPG


## Viited
STS-112

**STS-112** oli NASA Space Shuttle'i programmi 111. missioon.

Missiooni teenindas kosmosesüstik Atlantis ja see viis Rahvusvahelisse Kosmosejaama Integrated Truss Structure'i S1 sõrestiku. Missioon startis 7. oktoobril 2002 ja naasis Maale 18. oktoobril.

STS-112 stardi ajal eraldus välispaagi küljest vahutükk, mis tekitas vasakpoolse tahkekütuskiirendi metallist detailile 10 x 7 cm mõlgi. Enne järgmise missiooni (STS-113) starti, otsustasid NASA juhtivametikud, et stardid jätkuvad plaanipäraselt. STS-113 järgnes STS-107, mille stardil eraldunud vahutükk tabas kosmosesüstikut ja põhjustas Columbia katastroofi.

Columbia katastroof lõi kosmosesüstikute lennuplaani sassi ja Atlantise järgmine missioon oli 2006. aastal toimunud STS-115.

## Meeskond

## Viited
Ida-ristirohi

**Ida-ristirohi** (*Senecio dubitabilis*) on korvõieliste sugukonda ristirohu perekonda kuuluv taimeliik.

Ida-ristirohul on hambulise servaga lihtlehed. Taim meenutab väga harilikku ristirohtu, ent sellest erinevalt on lehed vähem lõhestunud, õisikud küllaltki pikkadel raagudel ning õisiku alusel on 1–5 pisikest välist üldkatise lehte (harilikul ristirohul on väliseid üldkatise lehekesi 6–12).

Ida-ristirohi on looduslikult levinud Euraasias. Eestis on leitud ühel korral ilmselt tulnukana 20. juulil 2015 Oru turbaväljadel (Thea Kull, Eerik Leibak). Tõendeksemplar on Eesti maaülikooli põllumajandus- ja keskkonnainstituudi herbaariumis. 

## Viited

## Välislingid
*
Mets-ristirohi

**Mets-ristirohi** (*Senecio sylvaticus*) on korvõieliste sugukonda ristirohu perekonda kuuluv taimeliik.

Mets-ristirohi on ebameeldiva lõhnaga üheaastane rohttaim. Taim meenutab harilikku ristirohtu, ent erinevalt sellest on korvõisikud väikeste, väljapoole rulluvate keelõitega. Üldkatise välimisi lehekesi on 3-5, moodustavad sisemiste üldkatiste lehtede pikkusest kuuendiku, pole tipust tumedad. Taime tavaline kõrgus on 15–60 cm.

Mets-ristirohi on looduslikult levinud Euroopas. Eestis hajusalt, kasvades Eesti eelkõige lääne-, lõuna- ja põhjaosa liivastel kuivematel niitudel, raiesmikel, sihtidel ja hõredates metsades. 

Taim on kantud Eesti ohustatud liikide punasesse nimestikku kategoorias "soodsas seisundis".

## Viited

## Välislingid
*
STS-110

**STS-110** oli Space Shuttle'i programmi 109. missioon.

Missiooni teenindas kosmosesüstik Atlantis ja see viis jaama S0 sõrestiku, mis moodustab jaama Integrated Truss Structure'i selgroo. Missioon startis 8. aprillil 2002 ja naasis Maale 19. aprillil.

## Meeskond

## Viited
Arnold Sommerfeld

**Arnold Johannes Wilhelm Sommerfeld** (; 5. detsember 1868 – 26. aprill 1951) oli saksa füüsikateoreetik, kes on tuntud oma teedrajavate uurimustega aatomifüüsikas ja kvantfüüsikas. Ta oli Londoni Kuningliku Seltsi välisliige.

## Töö juhendajana
Sommerfeld oli paljude õpilaste õpetaja ja mentor teoreetilise füüsika uuel ajajärgul. Ta juhendas paljude hilisemate Nobeli auhinna laureaatide doktoritöid füüsikas ja keemias (ainult J. J. Thomsonit võib temaga mentorluse vallas võrreldavaks pidada). Juhendas näiteks Werner Heisenbergi, Wolfgang Pauli, Peter Debye doktoritööd. 

## Panus teadusse
Ta tutvustas teise kvantarvu (orbitaalkvantarv) ja kolmanda kvantarvu (magnetiline kvantarv). Tema panuseks peetakse ka peenstruktuuri konstandi tutvustamist ja röntgenikiirte lainete teoorit. 

## Tunnustus
*1949 – Oerstedi medal

Sommerfeldi esitati Nobeli auhinnale 84 korda, mis suurim esitamiste arv. Talle järgneb esitamiste poolest Otto Stern, keda esitati 82 korda.

## Viited
Pihkane ristirohi

**Pihkane ristirohi** (*Senecio viscosus*) on korvõieliste sugukonda ristirohu perekonda kuuluv taimeliik.

Pihkasel ristirohul on hambulise servaga lihtlehed. Taim meenutab harilikku ristirohtu, ent sellest erinevalt on taim näärmekarvane ja kleepuv, nõrga lõhnaga. Keelõied on enamasti silmapaistvad, väljapoole rulluva helekollase naastuga.

Pihkane ristirohi on looduslikult levinud Euroopas. Eestis on levinud paiguti, peamiselt rannikul ja asulates.  

## Viited

## Välislingid
*
Udu-ristirohi

**Udu-ristirohi** (*Senecio aquaticus*) on korvõieliste sugukonda ristirohu perekonda kuuluv taimeliik. Mitmetes andmebaasides on loetud voolmerohu perekonda kuuluvaks (*Jacobaea aquatica).*

Udu-ristirohi meenutab väga voolme-ristirohtu, ent sellest erinevalt on juurmised lehed vähem lõhestunud, suurema tipmise hõlmaga. Kindlamaks eristamiseks tuleb vaadata seemniseid – voolme-ristirohul on putkõitest arenenud seemned tihedalt karvased, udu-ristirohul aga peaaegu paljad.

Udu-ristirohi on looduslikult levinud Euroopas, peetakse Euroopa endeemiks. Eestis on leitud korduvalt herbaareksemplaride määramisel. Nüüdisaegseid leide pole teada.

## Viited

## Välislingid

*
Bathari keel

**Bathari keel** on Omaani lõunarannikul kõneldav keel, mis kuulub semi keelte hulka. See on üks kuuest tänapäeva Lõuna-Araabia keelest. 

Bathari keel on väga tugeva araabia keele ja mehri keele mõju all ja hävimisohus. 2012. aastal hinnati keele kõnelejate arvuks alla 100.

## Viited

## Välislingid
*https://glottolog.org/resource/languoid/id/bath1244
STS-103

**STS-103** oli NASA Space Shuttle'i programmi 96. missioon ja Hubble'i kosmoseteleskoobi kolmas hooldusmissioon.

Missiooni teenindas kosmosesüstik Discovery ja missiooni peamine eesmärk oli Hubble'i hooldamine. Discovery startis 20. detsembril 1999 ja naasis Maale 28. detsembril. STS-103 ajal asendati teleskoobi kõik kuus güroskoopi, üks sensor, pardaarvuti ja S-riba antenn. 

## Meeskond

### Kosmosekõnnid

**** Smith ja Grunsfeld *** – EVA 1
***EVA 1 algus**: 22. detsember 1999 – 18:54 (UTC)
***EVA 1 lõpp**: 23. detsember 1999 – 03:09 (UTC)
***Kestus**: 8 tundi 15 minutit
**** Foale ja Nicollier *** – EVA 2
***EVA 2 algus**: 23. detsember 1999 – 19:06 (UTC)
***EVA 2 lõpp**: 24. detsember 1999 – 03:16 (UTC)
***Kestus**: 8 tundi 10 minutit
**** Smith ja Grunsfeld *** – EVA 3
***EVA 3 algus**: 24. detsember 1999 – 19:17 (UTC)
***EVA 3 lõpp**: 25. detsember 1999 – 03:25 (UTC)
***Kestus**: 8 tundi 08 minutit

## Viited
Angela Borsuk

**Angela Borsuk** (ukraina keeles Анжела Борсук *Anžela Borsuk*; 29. augustil 1967 Hersonis) on Iisraeli maletaja, naiste suurmeister (1997).

Borsuk emigreerus 1997. aastal Ukrainast Iisraelisse. Ta on tulnud kahel korral Iisraeli naiste malemeistriks (2004, 2006). Iisraeli naiskonna koosseisus on ta mänginud seitsmel naiste maleolümpial (2000–2008, 2012, 2014) ja kuutel Euroopa võistkondlikel meistrivõistlustel (1999, 2005–2013). 

Ta on tegutsenud maletreenerina.

Borsuk sai FIDE-lt 1997. aastal naiste suurmeistri ja 2008. aastal rahvusvahelise meistri nimetuse. 

## Välislingid
*Angela Borsuk FIDE andmebaasis
Nukari

**Nukari** (rootsi keeles *Nuckars*) on küla Soomes Lõuna-Soome läänis Uusimaa maakonnas Nurmijärvi vallas, Jokela küla lähedal ja 45 km kaugusel Helsingist. Elanike arv on 350.
Tatjana Zatulovskaja

**Tatiana Zatulovskaya** (vene keeles Татьяна Яковлевна Затуловская *Tatjana Jakovlevna Zatulovskaja*; 8. detsember 1935 Bakuu – 2. juuli 2017 Ashkelon) oli maletaja, naiste suurmeister (1976).

Zatulovskaja tuli 1962. aastal NSV Liidu naiste malemeistriks. 1963. aastal jagas ta meistrivõistlustel 1.–2. kohta. Järelmatšis meistritiitlile kaotas Zatulovskaja Maaja Rannikule tulemusega 2:4.

Ta mängis naiste maailmameistrivõistluste pretendentide turniiridel: 1961. aastal Serbias Vrnjačka Banjas (4.–6. koht), 1964. aastal Suhhumis (1.–3. koht; järelmatšis jäi kolmandaks) ja 1967. aastal Suboticas (2.–3. koht). 1971. aastal jagas ta tsoonidevahelisel turniiril Ohridis 2.–3. kohta ja pääses 4 osavõtjaga pretendentide matšturniirile, kus kaotas poolfinaalis Alla Kušnirile. Tsoonidevahelistel turniiridel mängis ta veel 1973. aastal Menorcas (7. koht), 1976. aastal Thbilisis (6. koht) ja 1979. aastal Rio de Janeiros (8.–9. koht).

Zatulovskaja emigreerus 2000. aastal Venemaalt Iisraelisse. Ta mängis Iisraeli naiskonna koosseisus 2002. aastal naiste maleolümpial. Varem võitis ta Nõukogude Liidu naiskonna koosseisus maleolümpiatel kaks kuldmedalit (1963, 1966).

Ta sai FIDE-lt 1961. aastal naiste rahvusvahelise meistri ja 1976. aastal naiste suurmeistri nimetuse. 

## Tunnustus
*1967 – teeneline meistersportlane

## Välislingid
ISO/IEC 80000

**ISO 80000** või **IEC 80000** on rahvusvaheline standard, mis avaldatakse Rahvusvahelise Standardiorganisatsiooni (ISO) ja Rahvusvahelise Elektrotehnikakomisjoni (IEC) koostöös.

Standard tutvustab rahvusvahelist suuruste süsteemi (ISQ). Tegemist on juhisega, kuidas kasutada (tähistada) füüsikalisi suuruseid, mõõtühikuid ja kirjutada neid sisaldavaid valemeid. Enamikus maades lähtutakse matemaatika ja loodusteaduste õpikute kirjutamisel just antud standardis esitatud juhisest.

ISO/IEC 80000 standardite pere sai täielikuks osade 1 ja 2 avaldamisega 2009. aasta novembris.

## Standardi osad
ISO/IEC 80000 koosneb 14 osast, millest kolme (osad 6, 13 ja 14) eest vastutas IEC. Ülejäänud 11 osa eest on vastutav ISO.

## Vaata ka
* Rahvusvaheline suuruste süsteem
* Rahvusvaheline mõõtühikute süsteem

## Viited
Pleszew

**Pleszew** (saksa *Pleschen*) on linn Poolas Suur-Poola vojevoodkonnas, Pleszewi maakonna ja Pleszewi valla halduskeskus. Pleszew asub Poznańist umbes 80 km kagus.

Pleszew sai linnaõigused enne 1283. aastat. Teise Poola jagamise tulemusel läks linn 1793. aastal Preisi kuningriigi võimu alla. 19. sajandil oli Pleszew oluline poola rahvusliku liikumise keskus Suur-Poolas. Raudteeühenduse sai linn 1876. aastal. Poola koosseisu tagasi läks Pleszew 1919. aastal.

## Galerii

Pleszew, Greater Poland, church of Saint Florian.jpg
Ratusz_na_Rynku_z_1835_r..jpg
Pałac z połowy XIX w. (obecnie Sąd Rejonowy) Pleszew, ul. Malińska 21.jpg
Pleszew houses.JPG


## Viited
Oborniki

**Oborniki** (saksa *Obornik*, 1941–1942 *Obernick*, 1942–1945 *Obornik*) on linn Poolas Suur-Poola vojevoodkonnas, Oborniki maakonna ja Oborniki valla halduskeskus. Oborniki asub Warta jõe ääres, Poznańi kesklinnast umbes 27 km põhjakirdes.

Obornikit on esmamainitud 1299. aastal, linnaõigused sai enne 1339. aastat. 14.–16. sajandil oli linn käsitöö ja kaubanduse keskus. 1656. aastal hävitasid Rootsi väed linna. Teise Poola jagamise tulemusel läks 1793. aastal Preisimaa võimu alla. Kohalik elanikkond osutas vastupanu saksastamisele. Tagasi Poola koosseisu läks linn 1919. aastal.

## Galerii

Oborniki_155-39.jpg
Oborniki,_Poland_-_panoramio_(1).jpg
Oborniki 132-23.jpg
Oborniki Wlkp. Holy Cross Church south 2010-10b.jpg


## Viited
Claude Nicollier

**Claude Nicollier** (sündinud 2. septembril 1944) on Šveitsi astrofüüsik, õhuväelane ja endine ESA astronaut. Ta on esimene kosmoses käinud šveitslane.

Nicollier sai 1970. aastal Lausanne'i Ülikoolist bakalaureusekraadi füüsikas ja 1975. aastal Genfi Ülikoolist magistrikraadi astrofüüsikas. 1966. aastal astus ta Šveitsi õhuväkke, kus sai lenduriks ning omab kapteni auastet. 1978. aastal valiti Nicollier ESA astronaudiks.

Nicollier käis neli korda NASA Space Shuttle'iga kosmoses ja tema esimene missioon oli STS-46, mis toimus 1992. aastal. 1993. aastal osales ta missioonil STS-61, mis oli Hubble'i kosmoseteleskoobi esimene hooldusmissioon. 1996. aastal osales ta missioonil STS-75. Nicollier viimaseks missiooniks jäi STS-103, mis oli Hubble'i kosmoseteleskoobi kolmas hooldusmissioon. STS-103 ajal väljus Nicollier avakosmosesse ja sai esimeseks ESA astronaudiks, kes on avakosmosesse väljunud kosmosesüstiku pardalt.

Nicollier lahkus ESAst 2007. aastal ning töötab Lausanne'i Polütehnikumi professorina.

## Viited
Aleksejev

**Aleksejev** (vene keeles Алексеев) on vene perekonnanimi, mis on moodustatud mehenimest Aleksei. Nime naissoost vorm on **Aleksejeva**. 

2019. aasta 1. jaanuari seisuga oli Eestis perekonnanimi Aleksejev 586 inimesel: 546 mehel ja 40 naisel. Perekonnanimede levikult on Aleksejev meeste puhul 52. kohal. Perekonnanimi Aleksejeva oli 580 naisel ja see oli levikult 55. kohal.

Venemaal on Aleksejev (koos Aleksejevaga) levikult 13. perekonnanimi, Eestis 51. perekonnanimi.

## Nime kandjaid
*Aleksandr Aleksejev, Tartu ülikooli õigusteaduse professor  
*Aleksei Aleksejev, mari päritolu Eesti õpetaja ja filmilavastaja (1974–)
*Aleksei Aleksejev, Eesti jalgpallur (1989–)
*Anton Aleksejev, vene ajakirjanik
*Ljudmila Aleksejeva, vene ajaloolane ja inimõiguslane (1927–2018)
*Marko Aleksejev, eesti kergejõustiklane (kõrgushüppaja) (1979–)
*Mihhail Andrejevitš Aleksejev, Nõukogude pedagoog
*Mihhail Vassiljevitš Aleksejev, Venemaa sõjaväelane
*Mihhail Nikolajevitš Aleksejev, vene kirjanik
*Nikolai Aleksejev, vene dirigent (1958–)
*Olga Aleksejeva, Eesti vehkleja (1982–) 
*Pavel Aleksejev, Eesti jalgpallur (1991–)
*Pjotr Aleksejev, vene luuletaja (19. sajand)
*Tiit Aleksejev, eesti kirjanik ja ajaloolane (1968–)
*Viktor Aleksejev, Eesti kunstnik (1902–1945)
*Vissarion Aleksejev, Eesti matemaatik
*...

## Viited

## Välislingid
* 
*
Stirnase kihistu

**Stirnase kihistu** (inglise *Stirnas Formation*) on ordoviitsiumi ladestu Lasnamäe lademe  kihistu. Seda hakkasid esimesena eristama Rita Ulste ja Lilita-Ilga Gailīte aastal 1976.

Kihistu stratotüüp on Stirnas 18 puurauk, kus kihistu kivimid on esindatud 978..988 meetril. Aastast 1989 on Saldus 5PM puurauk Salduse kihistu neostratotüüp, kus kihistu kivimid on esindatud 1096..1107.5 meetril. Kihistu on nime saanud praeguse Gudenieki valla aladel asunud endise Stirnase küla järgi. Eestis esineb kihistu maa lõunaosas, Leedus eristatakse kihistut maa loodeosas; selle suurim paksus on Leedus 10 meetrit.

Kihistu koosneb kirjuvärvilisest lubjakivist. Allpool on kihistu kivimid tavaliselt punased, üleval aga hallid. Kohati sisaldab kihistu ka dolomiiti või mergli vahekihte.  Kihistu lubjakivid on suure savisisaldusega.

## Viited

## Välislingid
*
Irina Press

**Irina Natanovna Press** (vene keeles Ирина Натановна Пресс; 10. märts 1939 Harkiv – 22. veebruar 2004 Moskva) oli vene kergejõustiklane.

Ta tuli kahel korral olümpiavõitjaks ja seitsmel korral Euroopa meistriks kergejõustikus. Kuldmedalid olümpiamängudelt sai ta 80 m tõkkejooksus (1960) ja viievõistluses (1964). Tegi Tōkyō olümpiamängudel (1964) kaasa ka kuulitõukes, kus sai 6. koha. Ka tema õde Tamara Press oli olümpiavõitja kergejõustikus. Kahe peale kokku püstitasid nad 26 maailmarekordit (1959–1966). Õdede Presside sportlik karjäär lõppes ajal, kui hakati tegema sookontrolli (1968).

Irina Press töötas aastatel 2000–2004 Moskva Linnavalitsuse kehakultuuri ja spordi valitsuse ülemana.

## Tunnustus
*1960 – NSV Liidu teeneline meistersportlane

## Viited

## Välislingid
*
*
Tokio olümpiamängud

**Tōkyō OM** võivad tähendada: 

* 1964. aasta suveolümpiamängud
* 2020. aasta suveolümpiamängud